**Өтілу мерзімі:** 31.10.2015 ж. **Коуч:** Еспаева Айтбике Торехановна

**Коучинг - сессия жоспары:** «Көшбасшылық. Бөлінген көшбасшылық»

**Коучингке қатысушылар:** №16 Сәкен Сейфуллин атындағы орта мектебінің ұстаздары

|  |  |  |
| --- | --- | --- |
| Негізгі идея | Мектеп қызметін басқаруға мейлінше көп адамдарды тартып, көшбасшылық тәжірибесін белсенді түрде бөлумен байланысты. Бөлінген көшбасшылық моделі - бұл жеке көшбасшылардың әрекетіне қарағанда, көптеген көшбасшылар арасындағы қарым-қатынасқа негізделген көшбасшылық. | |
| Мақсаты | Коучингке қатысушылардың көшбасшылық пен бөлінген көшбасшылық түрлері туралы түсініктерін кеңейту, көшбасшылық қасиеттерін дамыту. | |
| Күтілетін нәтиже | Қатысушылар көшбасшылық пен бөлінген көшбасшылықтың түрлері туралы түсініктері кеңейеді, көшбасшылық қасиеттері дамиды. | |
| Ресурстар, әдіс-тәсілдер | Сергіту сәті «Қызыл өрік», психологиялық тренинг - "Қарым-қатынас", «Мозаика» әдісі, «Видео ролик», топтық жұмыс, А5 және А4 форматтағы, маркерлер, «Ментальді карта», бағалау критерийлері, «3-2-1 стратегиясы», МАН, Б.Момышұлының нақыл сөзі | |
| Коучингтің барысы | | |
| Коучинг-сессияның кезеңдері | **Уақыт** | **Коучтің және коучингке қатысушылардың іс-әрекеті** |
| Сәлемдесу, сергіту сәті  «Қарым-қатынас» әдісі | 5 мин | Коуч қатысушылармен амандасып коучингтің тақырыбымен таныстырады. Сергіту сәті.  Позитивті қарым қатынас және жемісті жұмыс атқару үшін «Қарым-қатынас» әдісі қолданылады. Бірінші болып оң жағында тұрған әріптесіне «Мен сенімен қарым-қатынаста болғаныма қуаныштымын» деп жылы лебізін білдіреді. Осы әдіс бойынша барлық қатысушылар сағат тілімен жалғастырады. Аяғында барлығы қол ұстасып «Біз бір-бірімізбен қарым-қатынаста болғанымызға қуаныштымыз» деп аяқтайды.  Коуч қатысушыларға коучингке қатысу мақсатын стикерге жазып «Үміт ағашына» іледі. Коучингтің мақсаты айтылады. |
| Миға шабуыл | 7 мин | Коуч коучинг-сессияға қатысушыларға Б.Момышұлының суреті мен жазылған нақыл сөзін таратады. Момышұлы көшбасшы ма? Батырдың бойынан қандай көшбасшылық қасиеттерін атай аласыздар? деген сұрақтар қояды. Әр топтан бір спикер шығып, топтың тұжырымын айтады. |
| Теориялық материал | 10 мин | Коуч «Бөлінген көшбасшылық дегеніміз не?» тақырыбында ресурс береді.  Коучингке қатысушылар теориялық материалымен өз бетінше танысады. |
| Видеоролик «Тележка» | 5 мин |  |
| Топтық, жұмыс | 30 мин | Коуч А2 форматтағы қағазға ментальді карта әзірлеуді ұсынады және ортақ бағалау критерийлер құрастырады (10мин)  Уақыт аяқталғаннан кейін әр топ мүшелері шығып ментальді карталарын қорғайды.  Әр топтың жұмыстарына кері байланыс беріледі «Екі жұлдыз бір тілек» |
| Рефлексия  (Ой толғаныс) | 10 мин | Коуч коучингті қорытындылай келе, қатысушылардан өздеріне түсінуге қиындық келтірген 3 мәселе, маңызды 2 ақпарат және жұмысты жақсарту үшін 1 ұсыныс (3-2-1 стартегиясы) жазады және оқиды.  Коучингке қатысушылар "Нүктелер арқылы дауыс беру" тәсілін қолдану арқылы коучинг сабағының мақсатына жету дәрежесін білдіруін өтінеді. |
| Дәлелдемелер | Ментальді карта, презентация, фото және бейне материалдары, коучтің және қатысушылардың кері байланыс парағы | |
|  | | |
| Мұғалімдер ментальді карта әзірлеуде Коучтің рефлексиясы | | |